pythainlp/thaigov-v2-corpus-22032023 huggingface dataset:
วันจันทร์ที่ 9 พฤษภาคม 2565
โฆษกรัฐบาล เผยนายกฯ ยินดีประเทศเพื่อนบ้านทยอยเปิดประเทศ ร่วมกันฟื้นฟูเศรษฐกิจและการท่องเที่ยวตามชายแดน เชื่อมั่นต่างประเทศสนับสนุนการเปิดประเทศของไทย
โฆษกรัฐบาล เผยนายกฯ ยินดีประเทศเพื่อนบ้านทยอยเปิดประเทศ ร่วมกันฟื้นฟูเศรษฐกิจและการท่องเที่ยวตามชายแดน เชื่อมั่นต่างประเทศสนับสนุนการเปิดประเทศของไทย
วันนี้ (9 พฤษภาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์การแพร่ระบาดของโรคโควิด – 19 ตลอดจน การพิจารณากำหนดมาตรการประกอบการเปิดประเทศอย่างต่อเนื่อง และยินดีที่ประเทศเพื่อนบ้านขานรับนโยบายการเปิดประเทศร่วมกัน ตอกย้ำนโยบายส่งเสริมการท่องเที่ยวแบบ 2 ประเทศ 1 จุดหมาย (Two Countries One Destination)
ทั้งนี้ ภายหลังการเปิดประเทศทางบกของไทย ประเทศมาเลเซียได้ประกาศมาตรการที่สอดคล้องกับมาตรการของไทย โดยได้เปิดช่องทางด่านพรมแดนที่ติดต่อกับจังหวัดนราธิวาส เมื่อวันที่ 5 พฤษภาคม 2565 ที่ผ่านมา จำนวน 3 ด่าน ได้แก่ (1) ด่านถาวรด่านเปิงกาลันกุโบร์ – ด่านตาบา (2) ด่านบูกิตบุหงา – ด่านบูเก๊ะตา และ (3) ด่านรันเตาปันยัง – ด่านสุไหงโก-ลก
สำหรับคนไทยที่มีความประสงค์จะเดินทางเข้าประเทศมาเลเซีย ต้องมีหนังสือเดินทางหรือหนังสือผ่านแดน ลงทะเบียนผ่าน แอพพลิเคชั่น Mysejahtera ก่อนล่วงหน้า 2 วัน และเป็นผู้ที่ได้รับวัคซีนครบ 2 เข็มเท่านั้นในกรณีฉีดวัคซีนไม่ครบ 2 เข็ม หรือยังไม่ฉีดวัคซีนจะไม่อนุญาตให้เดินทางระหว่างประเทศ ซึ่งจะอนุญาตเฉพาะบุคคล ไม่รวมยานพาหนะ ตั้งแต่เวลา 07.00-19.00 น.
โฆษกประจำสำนักนายกรัฐมนตรี ระบุว่า หน่วยงานที่เกี่ยวข้องของทั้งสองประเทศได้ประสานการทำงานร่วมกันอย่างใกล้ชิด โดยหน่วยงานของไทยได้มีการเตรียมแผนรองรับสำหรับการอำนวยความสะดวกให้ผู้ที่เดินทางเข้ามาในราชอาณาจักรและการป้องกันการแพร่ระบาดของไวรัสโควิด-19 ไว้แล้ว โดยคาดว่าเศรษฐกิจ การค้า และการท่องเที่ยวจะกลับมาฟื้นตัวอีกครั้ง โดยที่บริเวณด่านพรมแดนสุไหงโก-ลก ได้มีชาวมาเลเซียเดินทางเข้ามาโดยใช้หนังสือเดินทาง และใช้หนังสือผ่านแดน เข้ามาอย่างต่อเนื่องตลอดทั้งวันที่ทำการเปิดด่านพรมแดน
ในส่วนของวันนี้ (9 พฤษภาคม 2565) สปป. ลาว เปิดประเทศเต็มรูปแบบ ในด่านสากลทุกด่าน โดยอนุญาตให้พลเมืองทุกสัญชาติ ที่ยกเว้นวีซ่ากับ สปป.ลาว สามารถเข้าประเทศลาวได้ไม่ต้องขอวีซ่า เพียงขอให้มีผลตรวจ ATK ภายใน 48 ชั่วโมง ก่อนออกเดินทางจากประเทศต้นทาง และเมื่อถึง สปป.ลาว ไม่ต้องมีการตรวจซ้ำ หากไม่มีใบรับรองฉีดวัคซีนครบโดส ทั้งนี้ สปป. ลาว ถือเป็นเพื่อนบ้านที่ใกล้ชิดกับไทย การเปิดประเทศดังกล่าวจะเป็นการกระตุ้นเศรษฐกิจระหว่างประเทศ และการท่องเที่ยวได้เป็นอย่างดี
นายธนกรกล่าวว่า การเปิดด่านชายแดนดังกล่าวของมาเลเซียเป็นการตอกย้ำความสัมพันธ์ที่ใกล้ชิดระหว่างเพื่อนบ้านทั้งสองประเทศ ซึ่งต่างมุ่งมั่น พร้อมฟื้นฟูเศรษฐกิจ ความเชื่อมโยง และพร้อมสนับสนุนให้ประชาชนสามารถเดินทางไปมาหาสู่กันได้มากขึ้น ตามแนวทางที่นายกรัฐมนตรีทั้งสองประเทศได้มีการหารือกันไว้ อันจะเป็นการช่วยฟื้นฟูผลประโยชน์ทางเศรษฐกิจตามแนวชายแดน ในขณะที่ยังคงต้องให้ความสำคัญกับมาตรการด้านสาธารณสุขและการควบคุมโรค ซึ่งการเปิดด่านทางบกครั้งนี้ถือเป็นจุดเริ่มต้นที่จะปูทางไปสู่การเปิดพรมแดนทางอากาศร่วมกันอีกครั้งโดยเร็ว เพื่อจะช่วยกระตุ้นภาคการท่องเที่ยวของทั้งสองประเทศ เช่นเดียวกับนโยบายผ่อนคลายการเดินทางเข้าประเทศของหลายๆ ประเทศ ซึ่งจะเป็นโอกาสสนับสนุนนโยบายการท่องเที่ยวแบบ 2 ประเทศ 1 จุดหมาย (Two Countries One Destination) เป็นประโยชน์แก่ทั้งสองประเทศร่วมกัน
วันศุกร์ที่ 27 พฤษภาคม 2565
มท.1 เน้นย้ำ “รถไฟฟ้าสายสีเขียวเพื่อประโยชน์พี่น้องประชาชน เตรียมส่งให้ว่าที่ผู้ว่าฯ กทม. และว่าที่ สก. พิจารณาทบทวน”
มท.1 เน้นย้ำ “รถไฟฟ้าสายสีเขียวเพื่อประโยชน์พี่น้องประชาชน เตรียมส่งให้ว่าที่ผู้ว่าฯ กทม. และว่าที่ สก. พิจารณาทบทวน”
เมื่อวันที่ 26 พ.ค. 65 เวลา 11.30 น. ที่ห้องประชุมสภาผู้แทนราษฎร อาคารรัฐสภา เกียกกาย กรุงเทพฯ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ตอบกระทู้ถามสดด้วยวาจา เรื่อง การสัมปทานรถไฟฟ้าสายสีเขียว ในการประชุมสภาผู้แทนราษฎร ครั้งที่ 2 (สมัยสามัญประจำปีครั้งที่หนึ่ง) โดยมี นายประเดิมชัย บุญช่วยเหลือ สมาชิกสภาผู้แทนราษฎร กรุงเทพมหานคร เป็นผู้ตั้งกระทู้ถาม
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า โครงการรถไฟฟ้าสายสีเขียว เป็นโครงการที่เกิดปัญหาเกิดขึ้นตั้งแต่ในอดีตและส่งผลมาถึงในปัจจุบัน โดยรถไฟฟ้าสายสีเขียวแบ่งเป็น 3 ช่วง ได้แก่ สายสีเขียวหลัก (หมอชิต – อ่อนนุช) ดำเนินการโดยบริษัทเอกชน คือ กลุ่มบีทีเอส เป็นผู้ลงทุนสร้างรางและวางระบบเดินรถ บริหารเดินรถเองทั้งหมด ได้รับสัมปทานระยะเวลา 30 ปีคือ ปี 2542 – 2572 จากนั้นเมื่อหมดสัมปทานต้องคืนทรัพย์สินให้กรุงเทพมหานคร ส่วนต่อขยายที่ 1 (สะพานตากสิน – วงเวียนใหญ่ – บางหว้า และอ่อนนุช – แบริ่ง) ดำเนินการโดยกรุงเทพมหานคร และจัดจ้างกลุ่มบีทีเอสเดินรถ และส่วนต่อขยายที่ 2 (แบริ่ง-สมุทรปราการ และช่วงหมอชิต-สะพานใหม่-คูคต) ซึ่งรัฐบาลในอดีตได้โอนไปให้การรถไฟฟ้าขนส่งมวลชนแห่งประเทศไทย (รฟม.) ก่อสร้าง ต่อมีการโอนส่วนต่อขยายที่ 2 นี้พร้อมหนี้สินทั้งหมดกลับมาให้กรุงเทพมหานคร และกรุงเทพมหานครได้หารือมายังคณะรักษาความสงบแห่งชาติ (คสช.) พิจารณา
“เมื่อกรุงเทพมหานครประสบปัญหา คสช. จึงหาแนวทางแก้ไขให้เกิดความโปร่งใสที่สุด โดยมีคณะกรรมการเจรจา เพื่อประโยชน์สูงสุดกับพี่น้องประชาชน และเกิดความเป็นธรรมกับผู้ประกอบการ ซึ่งขณะนี้เรื่องเจรจาโครงการรถไฟฟ้าสายสีเขียวอยู่ระหว่างเสนอคณะรัฐมนตรีพิจารณา ซึ่งอาจออกได้ 2 แนวทาง ทั้งเห็นชอบหรือไม่เห็นชอบก็ได้ ทั้งนี้ ตั้งแต่ปี 2563 คณะรัฐมนตรีได้มีการรับฟังความคิดเห็น 11 ครั้ง โดยนำข้อมูลทุกฝ่ายมาพิจารณา และเมื่อมีการประกาศรับรองผลผู้ว่าราชการกรุงเทพมหานครและสภากรุงเทพมหานครชุดใหม่แล้ว นายกรัฐมนตรีจะได้เสนอให้กรุงเทพมหานครไปพิจารณาทบทวนการดำเนินการ" พลเอก อนุพงษ์ฯ กล่าวเน้นย้ำ
วันพฤหัสบดีที่ 16 ธันวาคม 2564
แรงงานชี้แจงลูกจ้างบริลเลียนท์ฯ รับเงินสงเคราะห์เพิ่ม 12 ล้านบาท หลังชุมนุมติดตามข้อเรียกร้อง
แรงงานชี้แจงการช่วยเหลือลูกจ้างบ.บริลเลียนท์ฯ ที่เดินทางมาชุมนุมหน้ากระทรวงฯ เพื่อติดตามข้อเรียกร้องที่ขอให้ช่วยเหลือ โดยระเบียบกองทุนสงเคราะห์ลูกจ้างที่แก้ไขเพิ่มอัตราเงินสงเคราะห์มีผลบังคับใช้ ลูกจ้างบริลเลียนท์ฯ ได้รับเงินเพิ่มรวม 12 ล้านบาท
นายวรรณรัตน์ ศรีสุขใส ผู้ตรวจราชการกระทรวงแรงงานเปิดเผยว่า กรณีสหภาพแรงงานไทรอัมพ์อินเตอร์เนชั่นเนลแห่งประเทศไทย พร้อมด้วยตัวแทนลูกจ้าง บริษัท บริลเลียนท์ อัลไลแอนซ์ ไทย โกลบอล จำกัด รวมตัวกันจำนวน77คน เดินทางมาที่กระทรวงแรงงานพร้อมยื่นหนังสือถึงรัฐมนตรีว่าการกระทรวงแรงงาน ขอให้ติดตามการช่วยแก้ปัญหาของลูกจ้างตามข้อเรียกร้อง 4 ข้อ โดยท่านสุชาติ ชมกลิ่น รัฐมนตรีว่าการกระทรวงแรงงานได้ให้ความห่วงใยมอบหมายให้มารับหนังสือดังกล่าวและชี้แจงให้ลูกจ้างทราบว่า หลังจากที่ลูกจ้างถูกเลิกจ้างแล้วนั้น กระทรวงแรงงานได้ช่วยเหลือลูกจ้างโดยจ่ายเงินสงเคราะห์จากกองทุนสงเคราะห์ลูกจ้าง แก่ลูกจ้าง จำนวน1,388คน เป็นเงินจำนวน22,321,856บาท และสำนักงานประกันสังคมจ่ายเงินประกันการว่างงานแก่ลูกจ้าง เป็นเงินจำนวน65,540,768บาท ในส่วนของคดีอาญาศาลได้ออกหมายจับนายจ้างแล้ว เจ้าหน้าที่ตำรวจ สน.บางเสาธง และสำนักงานตำรวจแห่งชาติ จะเป็นผู้ดำเนินการเร่งรัดให้เป็นไปตามหมายจับต่อไป ส่วนเรื่องทางคดีแพ่งพนักงานตรวจแรงงานโดยนิติกรของกรมสวัสดิการและคุ้มครองแรงงานได้ยื่นฟ้องต่อศาลแรงงานภาค 1 โดยศาลได้พิพากษาให้นายจ้างจ่ายค่าชดเชยกับลูกจ้าง ขั้นตอนต่อไปเป็นการบังคับคดีตามขั้นตอนของศาล ส่วนเรื่องให้กระทรวงแรงงานจ่ายเงินสงเคราะห์ลูกจ้างเพิ่มให้กับลูกจ้างนั้น คณะกรรมการกองทุนสงเคราะห์ลูกจ้างได้ดำเนินการแก้ไขระเบียบคณะกรรมการกองทุนสงเคราะห์ลูกจ้าง ว่าด้วย การจ่ายเงินสงเคราะห์ อัตราเงินที่จะจ่าย และระยะเวลาการจ่ายกรณีการระบาดของโรคติดเชื้อไวรัสโคโรนา 2019(Coronavirus Disease (COVID-19)) พ.ศ.2564โดยปรับเพิ่มอัตราเงินสงเคราะห์ ดังนี้1.กรณีนายจ้างเลิกจ้างโดยไม่จ่ายค่าชดเชยให้ปรับเงินสงเคราะห์จากอัตราเดิม คือ“จาก 30 เท่า เป็น 60 เท่าของอัตราค่าจ้างขั้นต่ำสำหรับลูกจ้างที่ทำงานติดต่อกันครบ 120 วัน แต่ไม่ครบ 3 ปีจาก 50 เท่า เป็น 80 เท่าของอัตราค่าจ้างขั้นต่ำสำหรับลูกจ้างที่ทำงานติดต่อกันครบ 3 ปี แต่ไม่ครบ 10 ปี และจาก 70 เท่า เป็น 100 เท่าของอัตราค่าจ้างขั้นต่ำสำหรับลูกจ้างที่ทำงานติดต่อกันครบ 10 ปีขึ้นไป”2.กรณีเงินอื่นนอกจากค่าชดเชยให้ปรับเงินสงเคราะห์จากอัตราเดิม คือ“60 เท่า เป็น 100 เท่าของอัตราค่าจ้างขั้นต่ำ”ระเบียบนี้ได้ประกาศในราชกิจจานุเบกษา เมื่อวันที่ 15 ธันวาคม 2564 และมีผลบังคับใช้ตั้งแต่วันที่ 16 ธันวาคม 2564 เป็นต้นไป ซึ่งลูกจ้างบริษัท บริลเลียนท์ฯ สามารถยื่นคำขอรับเงินสงเคราะห์ได้ที่สำนักงานสวัสดิการและคุ้มครองแรงงานจังหวัดสมุทรปราการ ซึ่งลูกจ้างจะได้รับเงินกองทุนสงเคราะห์ฯ เพิ่มคนละประมาณ 9,930 บาทขึ้นไป วงเงินรวมประมาณ 12 ล้านบาทเศษ และหากยื่นคำร้องภายในสัปดาห์นี้ก็จะได้รับเงินก่อนปีใหม่แน่นอน
นายวรรณรัตน์ กล่าวเพิ่มเติมถึงกรณีที่เรียกร้องให้นำเงินงบกลางมาจ่ายให้กับลูกจ้างก่อน แล้วไปดำเนินการเรียกเก็บจากนายจ้างนั้น ทางกระทรวงแรงงานได้หารือทางสำนักงบประมาณแล้ว ทางกฎหมายการที่นายจ้างค้างจ่ายค่าชดเชยแก่ลูกจ้างเป็นหนี้ระหว่างนายจ้างกับลูกจ้าง กรมสวัสดิการและคุ้มครองแรงงานไม่มีอำนาจหน้าที่จ่ายเงินแทนนายจ้างได้ ตามระเบียบการใช้งบกลางจึงไม่สามารถของบกลางมาเพื่อจ่ายให้กับลูกจ้างในกรณีนี้ได้
วันพุธที่ 11 พฤษภาคม 2565
รมต.อนุชา ย้ำ พศจ. ต้องทำงานเชิงรุก เพิ่มความเข้มงวด สอดส่อง ดูแล เร่งแก้ไขปัญหา สร้างความศรัทธาต่อประชาชน
รมต.อนุชา ย้ำ พศจ. ต้องทำงานเชิงรุก เพิ่มความเข้มงวด สอดส่อง ดูแล เร่งแก้ไขปัญหา สร้างความศรัทธาต่อประชาชน
วันนี้ (11 พฤษภาคม 2565) เวลา 13.00 น. นายอนุชา นาคาศัย รัฐมนตรีประจำสำนักนายกรัฐมนตรี จัดประชุมหารือผู้บริหารสำนักงานพระพุทธศาสนาแห่งชาติทั้งในส่วนกลางและส่วนภูมิภาค ผ่านระบบออนไลน์ (Zoom meeting)สั่งการให้สำนักงานพระพุทธศาสนาแห่งชาติหาแนวทางการทำนุบำรุงพระพุทธศาสนา หลังพบว่าช่วงที่ผ่านมามีกระแสข่าวเชิงลบของวงการสงฆ์ถูกเผยแพร่ออกมาอย่างต่อเนื่อง
นายอนุชาฯ กล่าวว่า พลเอก ประยุทธ์ จันทร์โอชา นายกรัฐมนตรี มีความเป็นห่วงต่อกระแสข่าวดังกล่าว จึงสั่งการให้เร่งหารือแนวทางการทำนุบำรุงพระพุทธศาสนา และป้องกันพฤติกรรมที่ไม่เหมาะสมในวงการสงฆ์ ในฐานะที่กำกับดูแลสำนักงานพระพุทธศาสนาแห่งชาติ ซึ่งเป็นหน่วยงานหลักในการทำหน้าที่เพื่อทำนุบำรุงพระพุทธศาสนา และมีหน่วยงานระดับภูมิภาค คือ พศจ. กระจายอยู่ทั่วประเทศ จึงได้มีการหารือและขอความร่วมมือ พศจ. ทุกจังหวัดช่วยกันสอดส่องดูแลสิ่งที่ไม่ชอบมาพากลหรือพฤติกรรมที่ไม่เหมาะสม ที่อาจเป็นเหตุให้พระพุทธศาสนาเสื่อมเสีย โดยเมื่อพบเห็นพฤติกรรมไม่ดีดังกล่าว ให้รีบรายงานยังส่วนกลางเพื่อดำเนินการแก้ไขเพื่อให้ได้ข้อยุติโดยเร็ว หากเป็นเรื่องของคณะสงฆ์ ให้รีบทำหนังสือหารือกรรมการมหาเถรสมาคมเพื่อตรวจสอบและกำหนดบทลงโทษ
นอกจากนี้ ได้สั่งการให้มีการตั้งคณะทำงานเฉพาะกิจ เพื่อเร่งรัด ติดตาม และแก้ไขปัญหาที่เกิดขึ้น ให้สังคมปราศจากความเคลือบแคลงสงสัยในพระพุทธศาสนาที่เป็นศาสนาหลักของชาติ ให้ พศจ. ทั่วประเทศทำงานเชิงรุก ป้องกันสิ่งร้ายที่คอยบ่อนทำลายและสร้างความสับสนในสังคมวงกว้าง และร่วมกันเผยแพร่สิ่งดีงามตามหลักคำสอนและการปฏิบัติทางพระพุทธศาสนาให้สังคมและประชาชนเกิดความเข้าใจในแนวปฏิบัติที่ถูกต้อง
นายอนุชาฯ ยืนยันไม่เคยปฏิเสธความรับผิดชอบต่อสังคมกับสิ่งที่เกิดขึ้น ขอความร่วมมือสำนักพระพุทธศาสนาจังหวัดทุกท่านทำงานเชิงรุกอย่าให้ภาคส่วนอื่นๆ นำประเด็นพระมีประพฤตินอกรีดมาเผยแพร่ โดยที่สำนักพระพุทธฯ ไม่รู้เรื่อง ขอให้เข้มงวดสอดส่องให้มากยิ่งขึ้นอย่างจริงจัง ทำการตรวจตราสิ่งที่ผิดปกติในวงการพระสงฆ์ หากพบความผิดปกติขอให้เร่งแก้ไขปัญหา ก่อนจะถูกเผยแพร่สร้างความเสียหาย ขอให้ทุกคนช่วยกันปกป้องรักษาองค์กร ให้เกิดความน่าเชื่อถือตลอดไป พร้อมกับขอให้เร่งสร้างศรัทธากลับคืนมา อะไรที่เป็นกิจกรรมดีๆ ขอให้นำมาประชาสัมพันธ์เผยแพร่ให้ประชาชนได้รับรู้ อันไหนเป็นข้อผิดพลาดเป็นข้อบกพร่อง สร้างความเสียหายขอให้ปรับปรุงแก้ไข เพิ่มความเข้มงวดมากยิ่งขึ้น อย่าคำนึงถึงผลประโยชน์คนใดคนหนึ่งต้องคำนึงถึงองค์กรเป็นหลัก พร้อมกับเร่งทำความเข้าใจสังคมว่า สำนักพระพุทธศาสนาไม่ได้นิ่งนอนใจต่อปัญหาที่เกิดขึ้น ได้พยายามแก้ไขปัญหาอย่างเต็มที่ มาโดยตลอดอย่างจริงจัง
...............................
วันพฤหัสบดีที่ 4 พฤศจิกายน 2564
ดร.เอนก ประชุมร่วมกับสภาศิลปะและวัฒนธรรม มหาวิทยาลัยราชภัฏแห่งประเทศไทย หารือแนวทางการผลักดัน  และเผยแพร่ศิลปะและวัฒนธรรมไทยสู่สากล
ดร.เอนก ประชุมร่วมกับสภาศิลปะและวัฒนธรรม มหาวิทยาลัยราชภัฏแห่งประเทศไทย หารือแนวทางการผลักดัน
และเผยแพร่ศิลปะและวัฒนธรรมไทยสู่สากล
1 พฤศจิกายน 64 ณ ห้องประชุมชั้น 4 อาคารพระจอมเกล้า สป.อว./ ศ.(พิเศษ) ดร.เอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เป็นประธานในการประชุมหารือ การดำเนินงานและการพิจารณายุทธศาสตร์สภาศิลปะและวัฒนธรรม มหาวิทยาลัยราชภัฏแห่งประเทศไทย เพื่อร่วมผลักดันโครงการ/กิจกรรมที่เกี่ยวข้อง แลกเปลี่ยนองค์ความรู้ และบูรณาการเข้ากับศาสตร์ที่ทันสมัยอันนำไปสู่การเผยแพร่ศิลปะและวัฒนธรรมไทยสู่สากล โดยมี ผศ.ดร.ดวงฤทธิ์ เบ็ญจาธิกุล ชัยรุ่งเรือง เลขานุการรัฐมนตรีว่าการ และ โฆษกกระทรวงกระทรวงการอุดมศึกษา วิทยาศาสตร์ วิจัยและนวัตกรรม รศ.ดร.พาสิทธิ์ หล่อธีรพงศ์ รองปลัดกระทรวงกระทรวงการอุดมศึกษา วิทยาศาสตร์ วิจัยและนวัตกรรม ดร.พัชรินรุจา จันทโรนานนท์ ที่ปรึกษารัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม ดร.ดนุช ตันเทอดทิตย์ กรรมการผู้ช่วยรัฐมนตรีประจำกระทรวง กระทรวงการอุดมศึกษา วิทยาศาสตร์ วิจัยและนวัตกรรม เข้าร่วมการประชุม
สำหรับ สภาศิลปะและวัฒนธรรม มหาวิทยาลัยราชภัฏแห่งประเทศไทยมีหน้าที่รับผิดชอบดำเนินงานด้านศาสนา ศิลปะและวัฒนธรรม ทำนุบำรุงศิลปวัฒนธรรมทั้งในด้านที่เกี่ยวกับคน ภูมิปัญญาธรรมชาติ สิ่งแวดล้อม วิถีชีวิตไทย ปลูกฝังคุณลักษณะและค่านิยมทางวัฒนธรรมที่เหมาะสมแก่สังคม ส่งเสริม สนับสนุนการเผยแพร่ความรู้ด้านศิลปวัฒนธรรม ภูมิปัญญา และการอนุรักษ์สิ่งแวดล้อมธรรมชาติและศิลปกรรมท้องถิ่น สร้างเครือข่ายด้านศิลปวัฒนธรรม ภูมิปัญญาสิ่งแวดล้อมธรรมชาติและศิลปกรรมท้องถิ่น ระดับชาติและนานาชาติ เพื่อถ่ายทอดองค์ความรู้และแลกเปลี่ยนเรียนรู้ร่วมกัน รวมทั้งการสร้างสรรค์วัฒนธรรมใหม่เพื่อการดำรงชีวิตที่เหมาะสมในภาวะวิกฤตของสังคมไทยในปัจจุบัน
วันจันทร์ที่ 25 ตุลาคม 2564
รมว.พม. เปิดอบรม อพม. ตำบลท่าตาล จ.พิษณุโลก เพิ่มเครือข่ายจิตอาสาช่วยเหลือกลุ่มเปราะบางในพื้นที่
รมว.พม. เปิดอบรม อพม. ตำบลท่าตาล จ.พิษณุโลก เพิ่มเครือข่ายจิตอาสาช่วยเหลือกลุ่มเปราะบางในพื้นที่
วันที่ 23 ต.ค. 64นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานเปิดการอบรมอาสาสมัครพัฒนาสังคมและความมั่นคงของมนุษย์ (อพม.) ตำบลท่าตาล รุ่นที่ 30 จำนวน 100 คนพร้อมบรรยายพิเศษในหัวข้อ สิทธิสวัสดิการของภาครัฐที่ประชาชนควรรู้ ณ ศาลาวัดท่าตาล ตำบลท่าตาล อำเภอบางกระทุ่ม จังหวัดพิษณุโลก
นายจุติกล่าวว่า อาสาสมัครพัฒนาสังคมและความมั่นคงของมนุษย์ (อพม.) นับเป็นเครือข่ายสำคัญในพื้นที่ของกระทรวงการพัฒนาสังคมและความมั่นคงของมนุษย์ (พม.) ในการชี้เป้า เฝ้าระวัง และช่วยเหลือพี่น้องประชาชนและกลุ่มเปราะบาง ทั้งเด็ก เยาวชน ผู้สูงอายุ คนพิการ คนเร่ร่อน ไร้บ้านและผู้ด้อยโอกาส ที่ประสบปัญหาความเดือดร้อนทางสังคมและได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) อย่างทันท่วงที อีกทั้งช่วยเหลือดูแลพี่น้องประชาชนและกลุ่มเปราะบางให้สามารถเข้าถึงสิทธิและสวัสดิการจากภาครัฐอย่างทั่วถึง ทั้งนี้ จึงได้ส่งเสริมให้มี อพม.ครอบคลุมทุกหมู่บ้าน ในอัตรา อพม. 1 คน ต่อ 40 ครัวเรือน โดยวันนี้ ได้มีการอบรม อพม. ตำบลท่าตาล รุ่นที่ 30 โดยมีอาสาสมัครสาธารณสุขประจำหมู่บ้าน (อสม.) สนใจสมัครเข้าอบรมเป็น อพม. จำนวน 100 คน เพื่อเป็นพลังสำคัญของกระทรวง พม. ในการเป็นอาสาสมัครช่วยเหลือเพื่อนมนุษย์และสังคมด้วยความสมัครใจ โดยไม่หวังสิ่งตอบแทน
นายจุติกล่าวเพิ่มเติมว่า สำหรับการอบรม อพม. ครั้งนี้ จัดโดยศูนย์คุ้มครองคนไร้ที่พึ่งจังหวัดพิษณุโลก กรมพัฒนาสังคมและสวัสดิการ (พส.) เพื่อพัฒนาผู้ที่จะมาเป็น อพม.ให้มีความรู้พื้นฐานงานอาสาสมัครพัฒนาสังคม เป็นผู้มีคุณธรรม บุคลิกภาพ และเจตคติที่เหมาะสม สามารถทำหน้าที่ได้ตรงตามความต้องการของพื้นที่และชุมชน ในการชี้เป้า เฝ้าระวัง ตลอดจนให้การช่วยเหลืออย่างทันท่วงทีโดยมีการบรรยายให้ความรู้สำคัญ ดังนี้ 1) "สิทธิสวัสดิการของภาครัฐที่ประชาชนควรรู้" โดยนายจุติ ไกรฤกษ์ รัฐมนตรีว่าการกระทรวง พม. 2) "ระเบียบ อพม. ในการทำงาน" โดยนายโชคชัย วิเชียรชัยยะ รองอธิบดีกรมพัฒนาสังคมและสวัสดิการ 3) "การให้ความช่วยเหลือเบื้องต้น และการประสานส่งต่อ" และ "แบบคำขอรับความช่วยเหลือผู้ประสบปัญหาทางสังคมกระทรวงการพัฒนาสังคมและความมั่นคงของมนุษย์" โดยศูนย์คุ้มครองคนไร้ที่พึ่งจังหวัดพิษณุโลก (ศคพ.พล.) และ4) "บทบาท อพม.ในการทำงาน" โดยนางสาวมุธิตา ทองคำนุช อพม.จังหวัดพิษณุโลก
วันอาทิตย์ที่ 20 กุมภาพันธ์ 2565
PM thanks both cabinet members and MPs for duly performing duty at non-voting censure debate
PM thanks both cabinet members and MPs for duly performing duty at non-voting censure debate
February 19, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha thanked the cabinet members and all the MPs who joined the non-voting censure debate during the second annual ordinary session of the House of Representatives on February 17-18, 2022.
According to the Prime Minister, all sides, both the Legislative and the Executive, have performed respective duties to the best ability. He welcomed suggestions and recommendations made by the House MPs, especially those that would benefit the country and people, because their cooperation is important for the Government to address various issues of national concern. It is everyone’s duty to protect the democratic system with the King as head of state.
The Government Spokesperson added that the Government managed to clarify all the queries made by the Opposition. The Prime Minister also affirmed the Government’s commitment to address concurrent problems, while planning for the future. The Government Spokesperson, however, expressed concern on some of the distorted data cited by the Opposition which may affect national administration. He would, therefore, liaise with all concerned agencies to publicize correct information and data via various channels for public awareness.
วันจันทร์ที่ 24 มกราคม 2565
ครม. ขยายกลุ่มเป้าหมายให้ทุนนักศึกษาจังหวัดชายแดนใต้ เข้าศึกษาต่อมหาวิทยาลัย
.....
ที่ประชุม ครม. (18 ม.ค. 65) เห็นชอบปรับรายละเอียดโครงการจัดส่งนักศึกษาชาวไทยที่นับถือศาสนาอิสลาม จังหวัดชายแดนภาคใต้ เข้าศึกษาต่อมหาวิทยาลัย (ระยะที่ 10) ปี 2562 - 2566 โดยเปลี่ยนชื่อเป็น “โครงการจัดส่งนักศึกษาจังหวัดชายแดนภาคใต้ เข้าศึกษาต่อมหาวิทยาลัย”
.
และปรับเปลี่ยนกลุ่มเป้าหมายผู้ได้รับทุนอุดหนุนการศึกษา “จากนักศึกษาชาวไทยมุสลิมจังหวัดชายแดนภาคใต้ เป็นกลุ่มผู้ได้รับความเสียหายหรือได้รับผลกระทบจากเหตุการณ์ความไม่สงบ ไม่ว่าจะนับถือศาสนาใดในจังหวัดชายแดนภาคใต้” เพื่อขยายโอกาสทางการศึกษาให้ครอบคลุมกลุ่มผู้ได้ผลกระทบมากขึ้น
.
โดยจัดสรรทุนการศึกษาระดับปริญญาตรี จำนวน 44 ทุน
สาขาวิชาวิทยาศาสตร์ จำนวน 27 ทุน (ทุนละ 40,000 บาท/ปี)
สาขาวิชาสังคมศาสตร์ จำนวน 17 ทุน (ทุนละ 30,000 บาท/ปี)
.
ซึ่งจะได้เข้าศึกษาในมหาวิทยาลัยของรัฐ 9 แห่ง ได้แก่ จุฬาลงกรณ์มหาวิทยาลัย ม.เกษตรศาสตร์ ม.ขอนแก่น ม.เชียงใหม่ ม.ธรรมศาสตร์ ม.มหิดล ม.ลัยศิลปากร ม.ศรีนครินทรวิโรฒ ม.สงขลานครินทร์ และเพิ่มเติมอีก 3 แห่ง เมื่อปี 2564 ได้แก่ ม.เทคโนโลยีสุรนารี ม.นเรศวร และ ม.แม่ฟ้าหลวง
.
เมื่อสำเร็จการศึกษาแล้ว ผู้รับทุนจะต้องกลับไปปฏิบัติราชการในพื้นที่จังหวัดชายแดนภาคใต้ เป็นเวลาไม่น้อยกว่า 3 ปี เพื่อมีส่วนร่วมในการพัฒนาพื้นที่และแก้ไขปัญหาด้านสังคมจิตวิทยา การศึกษา รวมถึงปัญหาจังหวัดชายแดนภาคใต้ด้วย
#ไทยคู่ฟ้า#ร่วมต้านโควิด19
-------------------
วันเสาร์ที่ 11 กันยายน 2564
การพัฒนาเพื่อสร้างโอกาสประเทศไทย
วันเสาร์ที่ 11 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี กล่าวในโอกาสเป็นประธานรับฟังแถลงผลการศึกษาเพื่อขับเคลื่อนยุทธศาสตร์ชาติของนักศึกษา วปอ. ถึงการผลักดันการพัฒนาเพื่อสร้างโอกาสประเทศไทย 3 ประการ คือ 1. เร่งพัฒนาโครงสร้างพื้นฐานด้านเทคโนโลยีและดิจิทัลของประเทศให้พร้อมรองรับการเปลี่ยนแปลง และทำฐานข้อมูล Big Data 2. เร่งสร้างความแข็งแกร่งเศรษฐกิจภายในประเทศ กระจายโอกาสลงสู่ระดับพื้นที่ เพิ่มเศรษฐกิจดิจิทัลให้มีสัดส่วนสูงขึ้น ภายใต้แนวคิดโมเดลเศรษฐกิจสู่การพัฒนาที่ยั่งยืน หรือ BCG และ 3. พัฒนาทรัพยากรมนุษย์ ให้คนรุ่นใหม่มีส่วนร่วมในการบริหาร พัฒนา และขับเคลื่อนประเทศ โดยให้ประชาชนเป็นศูนย์กลางในการบริหารราชการอย่างแท้จริง
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพุธที่ 1 ธันวาคม 2564
ครม. อนุมัติวีซ่าใหม่ Medical Treatment ระยะ 1 ปี ดึงชาวต่างชาติกำลังสูงเข้ารักษาพยาบาลในไทย
.....
ที่ประชุม ครม. (30 พ.ย.) อนุมัติหลักการการตรวจลงตราเพื่อการรักษาพยาบาล หรือ Medical Treatment Visaระยะเวลา 1 ปี (เข้าออกได้หลายครั้ง ครั้งละ 90 วัน) เพื่อดึงดูดชาวต่างชาติที่มีศักยภาพและมีกำลังใช้จ่ายด้านการรักษาพยาบาลเข้าสู่ประเทศไทย ตามนโยบายการท่องเที่ยวเชิงสุขภาพและยุทธศาสตร์การพัฒนาไทยให้เป็นศูนย์กลางสุขภาพนานาชาติ (Medical Hub) พ.ศ. 2560 – 2569
.
ผู้ถือวีซ่าดังกล่าว จะมีผู้ติดตามได้สูงสุด 3 ราย โดยต้องแสดงหลักฐานทางการเงินที่ครอบคลุมค่าใช้จ่ายไม่น้อยกว่า 800,000 บาท/ราย มีการนัดหมายกับสถานพยาบาลล่วงหน้า 30 วัน และมีหลักฐานประกันภัยกรณีอุบัติเหตุและการช่วยเหลือฉุกเฉินรวมความคุ้มครองโรคโควิด-19 ในประเทศไทย วงเงินไม่น้อยกว่า 100,000 ดอลลาร์สหรัฐฯ
.
กลุ่มโรคที่สามารถขอ Medical Treatment Visa ได้ จะเป็นกลุ่มโรคหรือหัตถการที่ไทยมีศักยภาพ เช่น เวชศาสตร์ชะลอวัยและการฟื้นฟูสุขภาพ โรคระบบหัวใจหลอดเลือด โรคมะเร็ง ทันตกรรม ศัลยกรรมความงาม เป็นต้น
#ไทยคู่ฟ้า#ร่วมต้านโควิด19
-------------------
วันศุกร์ที่ 25 มิถุนายน 2564
รมช.ธรรมนัส ลงพื้นที่ จ.ฉะเชิงเทรา เดินหน้ามอบหนังสืออนุญาต ส.ป.ก.4-01
รมช.ธรรมนัส ลงพื้นที่ จ.ฉะเชิงเทรา เดินหน้ามอบหนังสืออนุญาต ส.ป.ก.4-01 พร้อมตรวจความคืบหน้าการขับเคลื่อนโครงการปลูกพืชสมุนไพรในเขตปฏิรูปที่ดินภาคตะวันออก
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังตรวจเยี่ยมการดำเนินงานในพื้นที่จังหวัดฉะเชิงเทราพร้อมมอบหนังสืออนุญาตให้เกษตรกรเข้าทำประโยชน์ในเขตปฏิรูปที่ดิน(ส.ป.ก. 4-01)และสัญญาเช่าที่ดินเพื่อเกษตรกรรมณศูนย์การเรียนรู้เพื่อการปฏิรูปที่ดินสาขาจังหวัดฉะเชิงเทราอ.เมืองจ.ฉะเชิงเทราว่ากระทรวงเกษตรและสหกรณ์โดยสำนักงานการปฏิรูปที่ดินเพื่อเกษตรกรรมจังหวัดฉะเชิงเทรานั้นมีพื้นที่ประกาศเขตปฏิรูปที่ดิน10อำเภอได้แก่อ.เมืองอ.บางน้ำเปรี้ยวอ.บางคล้าอ.บ้านโพธิ์อ.คลองเขื่อนอ.ราชสาส์นอ.พนมสารคามอ.แปลงยาวอ.สนามชัยเขตและอ.ท่าตะเกียบมีเนื้อที่ประมาณ873,281ไร่ได้ดำเนินการจัดที่ดินให้เกษตรกรเข้าทำประโยชน์จำนวน38,786ราย48,917แปลงเนื้อที่ประมาณ695,727ไร่คงเหลือ170,916ไร่และนอกเหนือจากการจัดสรรที่ดินแล้วนั้นทางส.ป.ก.ยังมีการบูรณาการการทำงานกับหน่วยงานในกระทรวงเกษตรฯและกระทรวงอื่นๆในการพัฒนาโครงสร้างพื้นฐานสาธารณูปโภคส่งเสริมพัฒนาอาชีพพัฒนาคุณภาพชีวิตและสนับเงินทุนกองทุนปฏิรูปที่ดินเพื่อสร้างรายได้และอาชีพทำให้เกษตรกรมีรายได้ที่มั่นคงมีคุณภาพชีวิตที่ดี
“ในวันนี้มีความยินดีอย่างยิ่งที่ได้มามอบหนังสืออนุญาตให้เข้าทำประโยชน์ในเขตปฏิรูปที่ดิน(ส.ป.ก. 4-01)ให้แก่พี่น้องเกษตรกรจำนวน10รายและมอบสัญญาเช่าที่ดินเพื่อเกษตรกรรมที่ส.ป.ก.จัดซื้อจำนวน10รายทั้งยังเยี่ยมชมนิทรรศการพืชสมุนไพรและการปลูกไผ่แปลงใหญ่ตามมาตรฐานGAP รับฟังรายงานความคืบหน้าการขับเคลื่อนโครงการปลูกพืชสมุนไพรการขยายพันธ์พืชพัฒนาการผลิตและตลาดพืชสมุนไพรในเขตปฏิรูปที่ดินภาคตะวันออกจังหวัดฉะเชิงเทราด้วยเพื่อเป็นทางเลือกในการทำเกษตรที่จะสามารถมห้เกษตรกรพึ่งพาตนเองได้”ร้อยเอกธรรมนัสกล่าว
จังหวัดฉะเชิงเทราเป็นจังหวัดที่ตั้งอยู่ในจุดยุทธศาสตร์ที่มีความสำคัญเชื่อมโยงระบบโครงสร้างพื้นฐานและโลจิสติกส์มีศักยภาพการพัฒนาเศรษฐกิจการค้าการลงทุนและอุตสาหกรรมดังวิสัยทัศน์ที่ว่า“ฉะเชิงเทราเชื่อมEECสู่เมืองที่อยู่อาศัยชั้นดี”ภายใต้การพัฒนาแบบจำแนกเชิงพื้นที่“อุตสาหกรรมสีเขียวท่องเที่ยวเชิงวัฒนธรรมแหล่งผลิตสินค้าเกษตรปลอดภัยสังคมมีคุณภาพป่าและน้ำอุดมสมบูรณ์”ซึ่งเป็นโอกาสสำคัญในการแข่งขันด้านการผลิตการแปรรูปและการส่งออกของภาคการเกษตร
วันพุธที่ 23 กุมภาพันธ์ 2565
รัฐบาลเดินหน้าแก้ปัญหา “ค้ามนุษย์” ภายใต้ความร่วมมือไทย - สหรัฐฯ ดันไทยสู่สถานะ “เทียร์ 2”
.....
รัฐบาลเร่งแก้ไขปัญหาการค้ามนุษย์ ให้ประเทศไทยกลับสู่สถานะ “เทียร์ 2” ในรายงานสถานการณ์การต่อต้านการค้ามนุษย์ (TIP Report) โดย พล.อ.ประวิตร วงษ์สุวรรณ รองนายกรัฐมนตรี มอบหมายให้ พล.ต.อ.ดร.ธรรมศักดิ์ วิชชารยะ รองเลขาธิการนายกรัฐมนตรีฝ่ายการเมือง หารือกับผู้แทนสหรัฐฯ ถึงความคืบหน้าการดำเนินงานด้านการป้องกันและปราบปรามการค้ามนุษย์ของไทย ฉบับปี 64 และรายงานฉบับเพิ่มเติม เดือน ม.ค. - มี.ค. 65
.
ปี 64 ที่ผ่านมา รัฐบาลเร่งกวดขันและดำเนินคดีค้ามนุษย์กว่า 186 คดี เพิ่มจากปี 63 ถึง 39.84% พร้อมขยายผล – ดำเนินคดีอาญาและทางวินัยกับเจ้าหน้าที่รัฐที่เกี่ยวข้อง 17 ราย เร่งรัดดำเนินการทางวินัยอีก 15 ราย รวมถึงช่วยเหลือคนไทยที่โดนหลอกไปทำงานที่กัมพูชา 536 คน เข้าข่ายคดีค้ามนุษย์ 239 คน โดยมีผู้ต้องหา 43 คน จับกุมได้แล้ว 18 คน
.
รัฐบาลได้ดำเนินการตามข้อเสนอแนะใน TIP Report ของสหรัฐฯ มาอย่างต่อเนื่อง ทั้งการจัดตั้งศูนย์คัดแยกผู้เสียหายจากการค้ามนุษย์ การจัดทำขั้นตอนและแนวทางปฏิบัติในการคัดแยกผู้เสียหาย การเพิ่มประสิทธิภาพผู้ปฏิบัติงาน ฯลฯ
#ไทยคู่ฟ้า#ร่วมต้านโควิด19
-------------------
วันศุกร์ที่ 13 สิงหาคม 2564
พม. พร้อมหน่วยงานที่เกี่ยวข้อง ช่วยเหลือหญิงชราสองคนพี่น้องที่ติดเชื้อโควิด-19 หลังน้องสาวติดเชื้อและเสียชีวิต ที่จังหวัดสุพรรณบุรี
พม. พร้อมหน่วยงานที่เกี่ยวข้อง ช่วยเหลือหญิงชราสองคนพี่น้องที่ติดเชื้อโควิด-19
หลังน้องสาวติดเชื้อและเสียชีวิต ที่จังหวัดสุพรรณบุรี
เมื่อวันที่2 ส.ค. 64เวลา 15.00 น. นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า จากกรณีมีการนำเสนอข่าวหญิงชราวัย 62 ปี ติดเชื้อโควิด-19 เสียชีวิตคาบ้าน ก่อนรถพยาบาลมาถึง ส่วนพี่อีก 2 คน ติดเชื้อโควิด-19 ที่จังหวัดสุพรรณบุรี นั้น ล่าสุด กระทรวงการพัฒนาสังคมและความมั่นคงของมนุษย์ (พม.) โดยสำนักงานพัฒนาสังคมและความมั่นคงของมนุษย์จังหวัดสุพรรณบุรี (สนง.พมจ.สุพรรณบุรี) จึงได้ตรวจสอบข้อเท็จจริง โดยได้โทรศัพท์ประสานเจ้าหน้าที่ที่เกี่ยวข้องในพื้นที่ ทราบข้อมูลเบื้องต้น ว่า มีผู้สูงอายุเป็นพี่น้อง 3 คน ประกอบด้วย หญิงชรา อายุ 62 ปี เป็นผู้สูงอายุ มีโรคประจำตัว ได้เสียชีวิตจากการติดเชื้อโควิด-19 พี่สาว อายุ 65 ปี และอายุ 64 ปี ซึ่งทั้ง 3 คน เป็นผู้สูงอายุ ที่ติดเชื้อโควิด-19 อาศัยอยู่ที่บ้านหลังเดียวกัน ที่ตำบลอู่ทอง อำเภออู่ทอง จังหวัดสุพรรณบุรี
นางสาวแรมรุ้ง กล่าวต่อไปว่า ผู้สูงอายุทั้ง 3 คน มีรายได้จากเบี้ยยังชีพผู้สูงอายุ และประกอบอาชีพเก็บผักขายที่ตลาดมีรายได้ประมาณ 2,000 บาทต่อเดือน ซึ่งหลังจากน้องสาวติดเชื้อโควิด-19 เสียชีวิตแล้ว พี่สาวอีก 2 คนติดเชื้อโควิด-19 ได้เข้ารับการรักษา ณ community lslation เรียบร้อยแล้ว ทั้งนี้ สนง.พมจ.สุพรรณบุรี ได้วางแผนการให้ความช่วยเหลือเบื้องต้น กับพี่สาว 2 คน หลังจากรับการรักษาเสร็จสิ้นแล้ว ดังนี้ 1. พิจารณาช่วยเหลือเงินสงเคราะห์ผู้สูงอายุภาวะยากลำบาก จำนวน 3,000 บาท 2. แนะนำเงินทุนกู้ยืมเพื่อการประกอบอาชีพกองทุนผู้สูงอายุ และ 3. ประสานหน่วยงานที่เกี่ยวข้องในพื้นที่อำนวยความสะดวกในการดำเนินการเรื่องเงินสงเคราะห์ค่าจัดการศพผู้สูงอายุตามประเพณี นอกจากนี้ จะได้มีการร่วมกับหน่วยงานที่เกี่ยวข้องวางแผนการให้ความช่วยเหลือครอบครัวผู้สูงอายุในระยะยาว ต่อไป
นางสาวแรมรุ้ง กล่าวเพิ่มเติมว่า หากประชาชนกลุ่มเปราะบางที่กำลังประสบปัญหาทางสังคม และได้รับความเดือดร้อนจากผลกระทบของโรคโควิด-19 สามารถติดต่อขอความช่วยเหลือได้ที่ 1) ศูนย์ช่วยเหลือสังคม สายด่วน พม. โทร.1300 2) สายด่วนคนพิการ โทร. 1479 3) สำนักงานพัฒนาสังคมและความมั่นคงของมนุษย์จังหวัดทั่วประเทศ และ 4) อาสาสมัครพัฒนาสังคมและความมั่นคงของมนุษย์ (อพม.) ในพื้นที่
วันศุกร์ที่ 5 สิงหาคม 2565
ผู้ช่วยทูตทหารสาธารณรัฐประชาชนจีน/กรุงเทพฯ เข้าเยี่ยมอำลา ปลัดกระทรวงกลาโหม พร้อมแนะนำ ผู้ช่วยทูตทหารสาธารณรัฐประชาชนจีน/กรุงเทพฯ (คนใหม่)
ผู้ช่วยทูตทหารสาธารณรัฐประชาชนจีน/กรุงเทพฯ เข้าเยี่ยมอำลา ปลัดกระทรวงกลาโหม
พร้อมแนะนำ ผู้ช่วยทูตทหารสาธารณรัฐประชาชนจีน/กรุงเทพฯ (คนใหม่)
ู้ช่วยทูตทหารสาธารณรัฐประชาชนจีน/กรุงเทพฯ เข้าเยี่ยมอำลา ปลัดกระทรวงกลาโหม
พร้อมแนะนำ ผู้ช่วยทูตทหารสาธารณรัฐประชาชนจีน/กรุงเทพฯ (คนใหม่)
----------------------
​บ่ายวันนี้ที่กระทรวงกลาโหม (๔ สิงหาคม ๒๕๖๕ เวลา ๑๓.๓๐ นาฬิกา) พลตรี Wu Xiaoyi (อู๋ เสี่ยว อี้) ผู้ช่วยทูตทหารสาธารณรัฐประชาชนจีน/กรุงเทพฯ เข้าเยี่ยมอำลา พลเอก วรเกียรติ รัตนานนท์ ปลัดกระทรวงกลาโหม ในโอกาสครบวาระการปฏิบัติหน้าที่ พร้อมกับแนะนำ ผู้ช่วยทูตทหารสาธารณรัฐประชาชนจีน/กรุงเทพฯ (คนใหม่) ณ ห้องพระบารมีปกเกล้า ในศาลาว่าการกกลาโหม
​ในโอกาสนี้ ปลัดกระทรวงกลาโหม ได้ขอบคุณและชมเชย พลตรี Wu Xiaoyi (อู๋ เสี่ยว อี้) สำหรับการปฏิบัติหน้าที่อย่างดีเยี่ยมตลอดระยะเวลาที่ดำรงตำแหน่ง ซึ่งช่วยเสริมสร้างและประสานงานให้ กระทรวงกลาโหมของไทยและกระทรวงกลาโหมสาธารณรัฐประชาชนจีน ทั้งยังได้ขยายความร่วมมืออันดีระหว่างกันในทุก ๆ ด้าน โดยมีผลงานสำคัญ อาทิ การประสานการเดินทางเยือนไทยของผู้บังคับบัญชาระดับสูงของกระทรวงกลาโหมสาธารณรัฐประชาชนจีน เพื่อเข้าร่วมการประชุมต่าง ๆ ในวาระที่ไทยเป็นประธานอาเซียน เมื่อปี ๒๕๖๒ การผลักดันให้มีการลงนามในบันทึกความเข้าใจว่าด้วยความร่วมมือด้านการป้องกันประเทศระหว่างกระทรวงกลาโหมของไทยและกระทรวงกลาโหมสาธารณรัฐประชาชนจีน การอำนวยความสะดวกให้กำลังพลของไทยสามารถเดินทางไปเข้ารับการฝึกศึกษาในหลักสูตรทางทหาร ณ สาธารณรัฐประชาชนจีน นอกจากนี้ท่านยังมีบทบาทสำคัญในการสนับสนุนการแก้ไขปัญหาการแพร่ระบาดของโรคติดเชื้อไวรัสโคโรนา 2019 (โควิด 19) โดยการประสานการส่งมอบอุปกรณ์ รวมทั้งเครื่องมือทางการแพทย์ให้กับกระทรวงกลาโหมของไทย มูลค่ากว่า ๖ ล้านหยวน เมื่อ ๑๒ พฤษภาคม ๒๕๖๓ ที่ผ่านมา
​และในโอกาสเดียวกันปลัดกระทรวงกลาโหม ได้แสดงความยินดีต่อ พลเรือตรี Wang Zheng (หวัง เจิ้ง) ในโอกาสเข้ารับตำแหน่งผู้ช่วยทูตทหารสาธารณรัฐประชาชนจีน/กรุงเทพฯ (คนใหม่)      จากประสบการณ์การรับราชการทหารในตำแหน่งสำคัญ ๆ เป็นเวลากว่า ๓๕ ปี ทั้งในสถาบันวิชาการทหาร หน่วยการบินทหารเรือ และกระทรวงกลาโหมสาธารณรัฐประชาชนจีน โดยล่าสุดเป็น ผู้อำนวยการสำนักวิเคราะห์ข่าวกรอง ณ คณะกรรมาธิการทหารกลาง สาธารณรัฐประชาชนจีน จึงมั่นใจได้ว่าท่านจะสามารถสานต่อความสำเร็จ ของกระทรวงกลาโหมสาธารณรัฐประชาชนจีนคนปัจจุบัน ตลอดจนพัฒนาความร่วมมือทางทหารอันแนบแน่นระหว่างสองประเทศให้มีพัฒนาการที่ดียิ่งขึ้น
​สำหรับความสัมพันธ์ระหว่างไทยและมิตรประเทศนั้น มีความสัมพันธ์อันดีระหว่างกันมาโดยตลอด โดยเฉพาะอย่างยิ่งความสัมพันธ์ทางการทูต และความร่วมมือทางทหาร ที่ปัจจุบันมีพัฒนาการอย่างต่อเนื่องในทุกระดับ
วันศุกร์ที่ 13 พฤษภาคม 2565
ครม. เคาะ! ค่าจ้างตามมาตรฐานฝีมือแรงงาน 3 กลุ่มอาชีพ 16 สาขา มีผล 90 วัน หลังประกาศในราชกิจจาฯ
.....
ที่ประชุม ครม. (10 พ.ค. 65) เห็นชอบกำหนดอัตราค่าจ้างตามมาตรฐานฝีมือ สำหรับแรงงาน 3 กลุ่มอาชีพ 16 สาขา ซึ่งการกำหนดอัตราค่าจ้างตามมาตรฐานฝีมือ เพื่อส่งเสริมให้ลูกจ้างที่ผ่านการทดสอบมาตรฐานฝีมือแรงงาน ในแต่ละสาขาอาชีพและแต่ละระดับได้รับค่าจ้างที่เหมาะสม เป็นธรรม สอดคล้องกับทักษะฝีมือ ความรู้ ความสามารถ และการจ้างงานในตลาดแรงงาน
.
3 กลุ่มสาขาอาชีพ ประกอบด้วย
1.กลุ่มสาขาอาชีพช่างก่อสร้าง รวม 5 สาขา
• ช่างติดตั้งยิปซั่ม มาตรฐานฝีมือระดับ 1 ค่าจ้าง 450 บาท/วัน ระดับ 2 ค่าจ้าง 595 บาท/วัน
• ช่างเขียนแบบก่อสร้างด้วยคอมพิวเตอร์ มาตรฐานฝีมือระดับ 1 ค่าจ้าง 645 บาท/วัน
• ช่างปูกระเบื้องผนังและพื้น มาตรฐานฝีมือระดับ 1 ค่าจ้าง 450 บาท/วัน ระดับ 2 ค่าจ้าง 550 บาท/วัน ระดับ 3 ค่าจ้าง 650 บาท/วัน
• ช่างสีอาคาร มาตรฐานฝีมือระดับ 1 ค่าจ้าง 465 บาท/วัน ระดับ 2 ค่าจ้าง 600 บาท/วัน
• ช่างก่อและติดตั้งคอนกรีตมวลเบา มาตรฐานฝีมือระดับ 1 ค่าจ้าง 475 บาท/วัน ระดับ 2 ค่าจ้าง 575 บาท/วัน
2.กลุ่มสาขาอาชีพช่างอุตสาหกรรมศิลป์ (กลุ่มสาขาอาชีพที่กำหนดขึ้นใหม่) รวม 4 สาขา
• ช่างเครื่องประดับ (รูปพรรณ) มาตรฐานฝีมือระดับ 1 ค่าจ้าง 450 บาท/วัน ระดับ 2 ค่าจ้าง 550 บาท/วัน ระดับ 3 ค่าจ้าง 650 บาท/วัน
• ช่างประกอบติดตั้งเฟอร์นิเจอร์ มาตรฐานฝีมือระดับ 1 ค่าจ้าง 430 บาท/วัน ระดับ 2 ค่าจ้าง 550 บาท/วัน
• ช่างฝีมือเครื่องประดับแนวอนุรักษ์ (เทคนิคโบราณ) มาตรฐานฝีมือระดับ 1 ค่าจ้าง 525 บาท/วัน
• ช่างเครื่องถม มาตรฐานฝีมือระดับ 1 ค่าจ้าง 625 บาท/วัน
3.กลุ่มสาขาอาชีพภาคบริการ รวม 7 สาขา
• นักส่งเสริมสุขภาพแบบองค์รวม ไทยสัปปายะ (หัตถบำบัด) มาตรฐานฝีมือระดับ 1 ค่าจ้าง 460 บาท/วัน ระดับ 2 ค่าจ้าง 475 บาท/วัน
• ผู้ประกอบขนมอบ มาตรฐานฝีมือระดับ 1 ค่าจ้าง 400 บาท/วัน ระดับ 2 ค่าจ้าง 505 บาท/วัน
• พนักงานต้อนรับส่วนหน้า มาตรฐานฝีมือระดับ 1 ค่าจ้าง 440 บาท/วัน ระดับ 2 ค่าจ้าง 565 บาท/วัน
• พนักงานแผนกบริการอาหารและเครื่องดื่มในธุรกิจโรงแรมและภัตตาคาร มาตรฐานฝีมือระดับ 1 ค่าจ้าง 440 บาท/วัน
• ช่างแต่งผมสตรี มาตรฐานฝีมือระดับ 1 ค่าจ้าง 440 บาท/วัน ระดับ 2 ค่าจ้าง 510 บาท/วัน ระดับ 3 ค่าจ้าง 650 บาท/วัน
• ช่างแต่งผมบุรุษ มาตรฐานฝีมือระดับ 1 ค่าจ้าง 430 บาท/วัน ระดับ 2 ค่าจ้าง 500 บาท/วัน ระดับ 3 ค่าจ้าง 630 บาท/วัน
• ผู้ดูแลผู้สูงอายุ มาตรฐานฝีมือระดับ 1 ค่าจ้าง 500 บาท/วัน
.
อัตราค่าจ้างฯ นี้ จะมีผลใช้บังคับ 90 วัน หลังจากวันที่ประกาศในราชกิจจานุเบกษา
#ไทยคู่ฟ้า#ร่วมต้านโควิด19
-------------------
วันพุธที่ 6 ตุลาคม 2564
นายกรัฐมนตรีมีหนังสือแสดงความยินดีถึงนายคิชิดะ ฟูมิโอะ นายกรัฐมนตรีญี่ปุ่น ในโอกาสเข้ารับตำแหน่ง
นายกรัฐมนตรีมีหนังสือแสดงความยินดีถึงนายคิชิดะ ฟูมิโอะ นายกรัฐมนตรีญี่ปุ่น ในโอกาสเข้ารับตำแหน่ง
เมื่อวันที่ ๔ ตุลาคม ๒๕๖๔ พลเอกประยุทธ์ จันทร์โอชา นายกรัฐมนตรีได้มีหนังสือแสดงความยินดีถึงนายคิชิดะ ฟูมิโอะ นายกรัฐมนตรีญี่ปุ่น ในโอกาสเข้ารับตำแหน่ง ดังนี้
Office of the Prime Minister,
Government House,
BANGKOK.
October B.E. 2564 (2021)
Excellency,
On behalf of the Royal Thai Government and people of the Kingdom of Thailand, I have the honour to extend to you my sincere congratulations on your election as President of the Liberal Democratic Party (LDP) of Japan and appointment as Prime Minister of Japan. Your election clearly demonstrates the high trust and confidence placed on you to lead Japan towards continued progress and prosperity while proactively contributing to the international community during a time of many unprecedented challenges to human security, world peace, and the global economy.
I would like to take this opportunity to commend the strong bonds of friendship and cooperation between Thailand and Japan that have flourished for many years. Next year marks the 135th anniversary of the establishment of diplomatic relations between our two countries, which is an important opportunity for us to commemorate our close and long-standing relations, including the warm friendship between our peoples. In this regard, I look forward to working closely with you to build upon the Comprehensive Strategic Partnership between Thailand and Japan so that we may continue to mutually benefit from the prominent areas in our collaboration, and also contribute towards strengthening our region and international cooperation at large.
I would also like to take this opportunity to wish you a successful outcome in the general elections in Japan this coming November.
Accept, Excellency, the assurances of my highest consideration.
General          (Ret.)
(Prayut Chan-o-cha)
Prime Minister of the Kingdom of Thailand
His Excellency
Mr. KISHIDA Fumio,
Prime Minister of Japan,
TOKYO.
https://www.mfa.go.th/th/content/pmmessagetonewjapanesepm05102564
วันจันทร์ที่ 1 สิงหาคม 2565
รมต.อนุชา ติดตามความคืบหน้าการประชาสัมพันธ์เพื่อเตรียมการประชุมผู้นำเขตเศรษฐกิจเอเปค  ย้ำ 4 เดือนสุดท้ายเร่งสร้างการรับรู้ประโยชน์ที่ประเทศได้รับจากการแสดงศักยภาพในเวทีการประชุม
รมต.อนุชา ติดตามความคืบหน้าการประชาสัมพันธ์เพื่อเตรียมการประชุมผู้นำเขตเศรษฐกิจเอเปค  เน้นย้ำ 4 เดือนสุดท้ายเร่งสร้างการรับรู้ประโยชน์ที่ประเทศได้รับจากการแสดงศักยภาพในเวทีการประชุม
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า วันนี้ (27 ก.ค. 2565) เวลา 13.30 น. นายอนุชา นาคาศัย รัฐมนตรีประจำสำนักนายกรัฐมนตรี ได้เป็นประธานการประชุมคณะอนุกรรมการด้านประชาสัมพันธ์เพื่อเตรียมการจัดการประชุมผู้นำเขตเศรษฐกิจเอเปคและการประชุมที่เกี่ยวข้อง ในช่วงที่ประเทศไทยเป็นเจ้าภาพการจัดประชุมเอเปค ปี พ.ศ. 2565 ครั้งที่ 2/2565 ณ ห้องประชุม 205 ชั้น2 อาคารรัฐสภาและผ่านระบบการประชุมทางไกล
นายอนุชาได้ขอบคุณคณะอนุกรรมการจากหน่วยงานต่างๆ ที่ได้ร่วมกันขับเคลื่อนการประชาสัมพันธ์การเป็นเจ้าภาพจัดประชุมผู้นำเขตเศรษฐกิจเอเปคของประเทศไทยที่เป็นไปตามแผนงาน พร้อมเน้นย้ำว่าในช่วงเวลา 4 เดือนที่เหลือก่อนการประชุมจะมีขึ้นในเดือน พ.ย. ขอให้ทุกหน่วยงานเร่งประชาสัมพันธ์ให้ประชาชนความตระหนักรู้ถึงความสำคัญและประโยชน์ที่ประเทศจะได้รับจากการเป็นเจ้าภาพการจัดประชุมเอเปค ทั้งการได้แสดงศักยภาพให้ทั่วโลกเห็นและยอมรับความสามารถของประเทศไทยจากการจัดประชุม และการได้ประชาสัมพันธ์ผ่านช่องทางต่างๆ ให้ทั่วโลกรู้จักประเทศไทย ซึ่งจะเกิดประโยชน์ต่อประเทศตามมามากมาย
“ในช่วงเดือน พ.ย. ภูมิภาคเอเชียตะวันออกเฉียงใต้จะเป็นเจ้าภาพจัดประชุมสำคัญ 3 การประชุม ได้แก่ การประชุมสุดยอดผู้นำอาเซียนระหว่างวันที่ 11-13 พ.ย. ที่ประเทศกัมพูชา การประชุมสุดยอดกลุ่มG20 ที่อินโดนีเซีย ระหว่างวันที่ 15-16 พ.ย. และการประชุมผู้นำเขตเศรษฐกิจเอเปค ที่ประเทศไทยระหว่างวันที่ 18-19 พ.ย. เป็นโอกาสสำคัญที่ประเทศไทยจะได้แสดงศักยภาพในการเป็นเจ้าภาพ 1 ใน 3 การประชุมระดับโลกนี้ เป็นโจทย์ที่เราจะได้เร่งสร้างการตื่นตัวของคนไทยในการร่วมเป็นเจ้าภาพ เพื่อให้การประชุมครั้งนี้เกิดประโยชน์กับประเทศไทยทั้งทางตรงและทางอ้อมผลักดันให้เศรษฐกิจไทยเติบโตอย่างยั่งยืนครอบคลุมในทุกมิติ” นายอนุชา กล่าว
น.ส.ไตรศุลี กล่าวว่า นอกจากการติดตามความก้าวหน้าการดำเนินงานของหน่วยงานต่างๆ แล้ว ที่ประชุมอนุกรรมการด้านประชาสัมพันธ์ฯ ได้พิจารณาและเห็นชอบการดำเนินงานที่เกี่ยวข้อง ประกอบด้วย เห็นชอบแผนงานการดำเนินการประชาสัมพันธ์ในระยะต่อไปของหน่วยงานในอนุกรรมการด้านการประชาสัมพันธ์ฯ แผนการจัดกิจกรรมคู่ขนานในช่วงสัปดาห์การประชุมผู้นำเขตเศรษฐกิจเอเปค
นอกจากนี้ได้อนุมัติให้จัดจ้างบริษัท อสมท. จำกัด(มหาชน) เป็น Host Broadcaster ในการประชุมผู้นำเขตเศรษฐกิจเอเปค 2565 รวมถึงเน้นย้ำการประชาสัมพันธ์ตามแนวทาง APEC2022 Guideline เพื่อให้การจัดทำสื่อประชาสัมพันธ์ของทุกหน่วยงานมีความเป็นเอกภาพ เป็นไปอย่างมีเอกภาพถูกต้องตามแนวปฏิบัติของเอเปค
วันพุธที่ 1 ธันวาคม 2564
กระทรวงเกษตรฯ พิจารณาปรับคู่มือการเลี้ยงด้วงงวงมะพร้าว (ด้วงสาคู)
กระทรวงเกษตรฯ พิจารณาปรับคู่มือการเลี้ยงด้วงงวงมะพร้าว (ด้วงสาคู) เพื่อการส่งเสริมการเลี้ยงด้วงสาคูอย่างมีคุณภาพ
นายอำพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมคณะทำงานบริหารจัดการด้วงงวงมะพร้าว (ด้วงสาคู) ครั้งที่ 3/2564 ผ่านระบบการประชุมทางไกล (Zoom Meeting) โดยที่ประชุมได้พิจารณาปรับ (ร่าง) คู่มือการเลี้ยงด้วงงวงมะพร้าว (ด้วงสาคู) ที่คณะทำงานได้มอบหมายให้ฝ่ายเลขานุการร่วมกับผู้ที่เกี่ยวข้องจัดทำ โดย (ร่าง) คู่มือดังกล่าว กระทรวงเกษตรและสหกรณ์จะประกาศใช้เป็นคู่มือสำหรับเกษตรกรและผู้สนใจในการเลี้ยงด้วงสาคูเพื่อประกอบอาชีพ ซึ่งมีเนื้อหาประกอบด้วย บทนำ การขอความเห็นชอบการเลี้ยงด้วงสาคูในพื้นที่ การขึ้นทะเบียนเกษตรกรผู้เลี้ยงด้วงสาคู การเลี้ยงด้วงสาคู ผลิตภัณฑ์จากด้วงสาคู และห่วงโซ่อุปทานของด้วงสาคู โดยได้มีการพิจารณาความเหมาะสมของเนื้อหาในคู่มือ ซึ่งปรับให้สอดคล้องกับบริบทการเลี้ยงและสภาพความเป็นจริง ตามที่คณะทำงานฯ ได้ลงพื้นที่ติดตามการดำเนินงาน เพื่อให้คู่มือฉบับนี้เป็นแนวทางหลักในการส่งเสริมการเลี้ยงด้วงสาคูให้มีคุณภาพ ถูกสุขลักษณะ ได้มาตรฐานเป็นที่ต้องการของตลาด และสามารถสร้างรายได้ให้กับเกษตรกรได้อย่างมั่นคง รวมถึงกระบวนการควบคุมตรวจสอบการเลี้ยงด้วงสาคูไม่ให้ส่งผลกระทบต่อพืชตระกูลปาล์มซึ่งอีกมุมหนึ่งด้วงสาคูถือว่าเป็นศัตรูพืชของพืชตระกูลปาล์มที่ต้องเฝ้าระวังอีกตัวหนึ่ง
ทั้งนี้ จากการสำรวจข้อมูลพบว่า ประเทศไทยมีการเลี้ยงด้วงสาคู กว่า 3 แสนกะละมัง หากคู่มือการเลี้ยงด้วงสาคูฉบับดังกล่าวประกาศใช้ คาดว่าจะสามารถทำให้เกษตรกรผู้เลี้ยงด้วงสาคูทั่วประเทศเข้าใจในวิธีการเลี้ยงที่ถูกสุขลักษณะ สามารถพัฒนาการผลิตด้วงสาคูได้ดียิ่งขึ้น และเข้าสู่ระบบการส่งเสริมสนับสนุนของภาครัฐได้ต่อไป
วันจันทร์ที่ 9 สิงหาคม 2564
กระทรวงเกษตรฯ เพิ่มช่องทางรับข่าวสาร มอบทีมโฆษก กษ. จัดแถลงข่าวแบบ New Normal
กระทรวงเกษตรฯ เพิ่มช่องทางรับข่าวสาร
มอบทีมโฆษก กษ. จัดแถลงข่าวแบบ New Normal ผ่านระบบ ZOOM Meeting
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยว่า จากสถานการณ์การแพร่ระบาดของโควิด-19 ทำให้ทุกฝ่ายต้องปรับตัวให้ทันกับสถานการณ์ และเข้มงวดในการเว้นระยะห่างทางสังคม (social distancing)โดยปรับเปลี่ยนพฤติกรรมการดำเนินชีวิตไปจากเดิม สร้างวิถีความปกติใหม่ (New normal)ทั้งการการทำงานที่บ้าน (Work from Home)และปรับตัวเป็นการทำงานทางไกล หรือการประชุมแบบออนไลน์ขณะเดียวกันการสื่อสารเผยแพร่ชี้แจงข่าวสารแก่สาธารณชนยังคงเป็นเรื่องที่กระทรวงเกษตรและสหกรณ์ให้ความสำคัญโดยทุกวันจันทร์เวลา09.00น. ปลัดกระทรวงเกษตรและสหกรณ์ จะมีการพูดคุย และให้ข้อมูลข่าวที่เป็นประโยชน์ผ่านการLiveสด “เกษตรบอกข่าว” ในเพจFacebook:กระทรวงเกษตรและสหกรณ์ทุกวันพุธที่ปรึกษารัฐมนตรีว่าการกระทรวงเกษตรและสหกรณ์ (นายอลงกรณ์ พลบุตร) และหน่วยงานในสังกัดกระทรวงเกษตรและสหกรณ์ จะสับเปลี่ยนหมุนเวียนมาให้ข้อมูลข่าวสาร และผลการดำเนินงานตามภารกิจของหน่วยงานผ่านช่องทางโซเชียลมีเดียต่าง ๆ และทุกวันศุกร์เวลา10.00น. จะมีการสรุปข่าวและภารกิจที่สำคัญในช่วงสัปดาห์ที่ผ่านมาผ่านการLiveสดในรายการ “ชาวเกษตรอัปเดตข่าว”ในเพจFacebook:กระทรวงเกษตรและสหกรณ์
นอกจากนี้ ยังได้มอบหมายให้ทีมโฆษกของกระทรวงเกษตรและสหกรณ์เปิดแพลตฟอร์มในการสื่อสารเพิ่มขึ้นเพื่อชี้แจงข่าวสารแก่สื่อมวลชนในรูปแบบNew normalโดยจะมีการใช้โปรแกรมZOOMซึ่งเป็นโปรแกรมออนไลน์ที่มีฟีเจอร์ครบครัน และในระยะต่อไปอาจขยายไปยังโปรแกรมอื่นๆที่สามารถตอบสนอความต้องการของสื่อมวลชนและผู้ที่สนใจเช่นClubhouseเป็นต้น โดยจะร่วมมือกับโฆษกทุกหน่วยงานในสังกัดกระทรวงเกษตรและสหกรณ์ เพื่อมาตอบโจทย์ในการกระจายข่าวสารไปยังสื่อมวลชนและสาธารณชนให้มากขึ้น
ด้าน ดร.ทองเปลว กองจันทร์ ปลัดกระทรวงเกษตรและสหกรณ์ กล่าวว่า การแถลงข่าวรูปแบบใหม่ในครั้งนี้ถือเป็นอีกหนึ่งช่องทางที่จะสร้างการรับรู้ออกสู่สาธารณชน โดยจะมุ่งเน้นในประเด็นต่างๆ ที่สำคัญ โดยเฉพาะเรื่องที่ประชาชนให้ความสนใจผลกระทบต่อภาคเกษตรในช่วงโควิด-19มาตรการในการช่วยเหลือเกษตรกร ภัยธรรมชาติ เช่น น้ำท่วม ภัยแล้ง นโยบายใหม่ ๆ ของกระทรวงเกษตรฯหรือการประชุมที่สำคัญต่าง ๆ รวมทั้งข่าวFake Newsที่ต้องเร่งชี้แจง เป็นต้น ซึ่งการเพิ่มช่องทางการแถลงข่าวแบบออนไลน์ จะทำให้สื่อมวลชนได้รับทราบสถานการณ์ ข้อเท็จจริงต่างๆ ได้ทันท่วงทีและอยู่ที่ไหนก็สามารถร่วมการแถลงข่าวกับกระทรวงเกษตรและสหกรณ์ได้ทุกที่ทุกเวลา
วันศุกร์ที่ 29 กรกฎาคม 2565
ดร.ณัฐพล รองปลัดดีอีเอส ร่วมพิธีถวายเครื่องราชสักการะ วางพานพุ่ม และร่วมพิธีจุดเทียนชัยถวายพระพรชัยมงคล เนื่องในโอกาสวันเฉลิมพระชนมพรรษา 28 กรกฎาคม 2565
ดร.ณัฐพล รองปลัดดีอีเอส ร่วมพิธีถวายเครื่องราชสักการะ วางพานพุ่ม และร่วมพิธีจุดเทียนชัยถวายพระพรชัยมงคล เนื่องในโอกาสวันเฉลิมพระชนมพรรษา 28 กรกฎาคม 2565
เมื่อวันที่28กรกฎาคม2565ดร.ณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคมเข้าร่วมพิธีถวายเครื่องราชสักการะและวางพานพุ่มหลังจากนั้นเข้าร่วมพิธีจุดเทียนชัยถวายพระพรชัยมงคลเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว28กรกฎาคม2565ณเวทีใหญ่ท้องสนามหลวง
**************
วันอังคารที่ 26 กรกฎาคม 2565
กรมการขนส่งทางบก ถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษา วันที่ 28 กรกฎาคม 2565
...
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เป็นประธานในพิธีถวายพระพรชัยมงคล พระบาทสมเด็จพระปรเมนทรรามาธิบดีศรีสินทร มหาวชิราลงกรณ มหิศรภูมิพลราชวรางกูร กิติสิริสมบูรณอดุลยเดช สยามินทราธิเบศรราชวโรดม บรมนาถบพิตร พระวชิรเกล้าเจ้าอยู่หัว และถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษา วันที่ 28 ก.ค. 2565 โดยมีนายเสกสม อัครพันธุ์ รองอธิบดีกรมการขนส่งทางบก พร้อมด้วยคณะผู้บริหารกรมการขนส่งทางบก เข้าร่วมพิธีดังกล่าว ณ บริเวณโถงกลาง อาคาร 1 ชั้น 1 กรมการขนส่งทางบก
วันอังคารที่ 31 สิงหาคม 2564
โฆษกดีอีเอสเตือนอย่าหลงเชื่อข่าวปลอม ขายเครื่องดื่มน้ำกระท่อมทันทีในร้านสะดวกซื้อ หลังจากมีการปลดล็อกจากบัญชียาเสพติดให้โทษ
โฆษกดีอีเอสเตือนอย่าหลงเชื่อข่าวปลอม ขายเครื่องดื่มน้ำกระท่อมทันทีในร้านสะดวกซื้อ หลังจากมีการปลดล็อกจากบัญชียาเสพติดให้โทษ
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีการแชร์ข้อมูลผ่านสื่อสังคมออนไลน์เรื่องร้านสะดวกซื้อขายเครื่องดื่มน้ำกระท่อมทันทีหลังจากมีการปลดล็อกจากบัญชียาเสพติดให้โทษทางศูนย์ต่อต้านข่าวปลอมได้ดำเนินการตรวจสอบข้อเท็จจริงกับทางบริษัทต้นสังกัดพบว่าประเด็นดังกล่าวนั้นเป็นข้อมูลเท็จ
กรณีที่มีการส่งต่อข้อความระบุว่าเมื่อกระท่อมถูกปลดล็อกจากบัญชียาเสพติดให้โทษก็มีการออกขายเครื่องดื่มน้ำกระท่อมทันทีทางบริษัทต้นสังกัดได้ชี้แจงประเด็นดังกล่าวว่าไม่เป็นความจริงไม่มีการจำหน่ายผลิตภัณฑ์เครื่องดื่มดังกล่าวตามที่ต้นโพสต์อ้างแต่อย่างใดภาพที่ถูกแชร์กันเป็นภาพที่ถูกตัดต่อจากผลิตภัณฑ์อื่นแล้วใส่ข้อความทับเพื่อสร้างความเข้าใจผิดแก่ประชาชน
ดังนั้นขอให้ประชาชนอย่าหลงเชื่อไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและประชาชนสามารถติดตามและแจ้งเบาะแสข่าวปลอมต่างๆได้ผ่านช่องทางของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
*********[****
วันศุกร์ที่ 27 สิงหาคม 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เป็นประธานเปิดและมอบพื้นที่ศูนย์ดูแลผู้ติดเชื้อ COVID-19 ของการท่าเรือแห่งประเทศไทย
...
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เป็นประธานเปิดและมอบพื้นที่ศูนย์ดูแลผู้ติดเชื้อ COVID-19 ของการท่าเรือแห่งประเทศไทย โดยมี พลเรือเอก โสภณ วัฒนมงคล ประธานกรรมการการท่าเรือแห่งประเทศไทย เรือโท กมลศักดิ์ พรหมประยูร ผู้อำนวยการการท่าเรือแห่งประเทศไทย ดร.หิมาลัย ผิวพรรณ ประธานคณะกรรมการอำนวยการศูนย์ดูแลผู้ติดเชื้อโควิด-19 ชุมชนคลองเตย คุณครูประทีป อึ้งทรงธรรม ฮาตะ ประธานคณะทำงานศูนย์ฯ และหน่วยงานที่เกี่ยวข้อง เมื่อวันที่ 27 สิงหาคม 2564 ณ บริเวณลานหน้าอาคารโกดังสเตเดียมของการท่าเรือแห่งประเทศไทย
นายอธิรัฐ รัตนเศรษฐ กล่าวว่า ด้วยสถานการณ์การแพร่ระบาดของโรคติดเชื้อไวรัส COVID-19 ในปัจจุบัน มีผู้ติดเชื้อและรอรับการรักษาเป็นจำนวนมาก การท่าเรือแห่งประเทศไทย (กทท.) ได้ร่วมกับหน่วยงานภาคีเครือข่ายทั้งภาครัฐและเอกชนดำเนินการจัดตั้งศูนย์ฯ บริเวณลานหน้าอาคารโกดังสเตเดียม โดย กทท. ได้ให้การสนับสนุนพื้นที่บริเวณดังกล่าว จำนวน 15 ไร่ รวมทั้งงบประมาณ ระบบสาธารณูปโภค ระบบการป้องกันควบคุมการติดเชื้อการแพร่กระจายเชื้อ ระบบสุขาภิบาลและสิ่งแวดล้อม สิ่งอำนวยความสะดวก วัสดุอุปกรณ์และเวชภัณฑ์ที่จำเป็นและอื่น ๆ ซึ่งเป็นไปตามนโยบายของรัฐบาล รวมทั้งเป็นไปตามมาตรฐานและแนวทางของกระทรวงสาธารณสุข เพื่อเป็นสถานที่พักรักษาและช่วยเหลือผู้ป่วย COVID-19 ในชุมชน รวมทั้งพนักงาน กทท. ในกลุ่มอาการสีเขียวและสีเหลืองที่มีอาการไม่รุนแรง นอกจากนี้ ได้กล่าวขอบคุณ กทท. ที่ให้การสนับสนุนพื้นที่และสิ่งอำนวยความสะดวก รวมทั้งได้ช่วยเหลือชาวชุมชนโดยแจกอุปกรณ์ป้องกันการติดเชื้อ COVID-19 อาหารและน้ำดื่มมาอย่างต่อเนื่อง กระทรวงสาธารณสุข กรุงเทพมหานคร การไฟฟ้านครหลวง การประปานครหลวง บริษัท ปูนซีเมนต์ไทย จำกัด (มหาชน) บริษัท ปตท.น้ำมันและการค้าปลีก จำกัด (มหาชน) โรงพยาบาลเกษมราษฎร์ โรงพยาบาลนวเวช บริษัท เมืองไทยประกันภัย จำกัด (มหาชน) มูนิธิมาดามแป้ง มูลนิธิบุณยะจินดา และหน่วยงานภาคีเครือข่ายทั้งภาครัฐและเอกชน ที่ให้ความร่วมมือสนับสนุนจัดตั้งศูนย์ฯ ทั้งนี้ รัฐมนตรีช่วยว่าการกระทรวงคมนาคมได้มอบเอกสารการอนุญาตให้ใช้พื้นที่ให้กับประธานคณะกรรมการอำนวยการศูนย์ฯ เพื่อดำเนินการบริหารจัดการศูนย์ฯ ช่วยเหลือบรรเทาความเดือดร้อนของประชาชนต่อไป
วันอังคารที่ 7 กันยายน 2564
ครม. เพิ่มกรอบวงเงิน 2 หมื่นล้าน ให้ ธอส. ปล่อยกู้ “โครงการบ้านล้านหลัง เฟส 2” ปรับเงื่อนไขไม่กำหนดเกณฑ์รายได้ผู้กู้ ดอกเบี้ยคงที่ 1.99% นาน 4 ปี
ครม. เพิ่มกรอบวงเงิน 2 หมื่นล้าน ให้ ธอส. ปล่อยกู้ “โครงการบ้านล้านหลัง เฟส 2” ปรับเงื่อนไขไม่กำหนดเกณฑ์รายได้ผู้กู้ ดอกเบี้ยคงที่ 1.99% นาน 4 ปี
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 7 กันยายน 2564 ว่า ตามที่รัฐบาลมีนโยบายส่งเสริมให้ผู้มีรายได้น้อยและรายได้ปานกลางเข้าถึงการมีที่อยู่อาศัยเป็นของตนเองอย่างมั่นคง ที่ผ่านมารัฐบาลได้ดำเนิน “โครงการบ้านล้านหลัง” โดยให้ธนาคารอาคารสงเคราะห์(ธอส.) ปล่อยสินเชื่อแก่ประชาชนให้สามารถซื้อที่อยู่อาศัยเป็นของตนเองในราคาซื้อขายไม่เกิน 1.2 ล้านบาท ซึ่งปัจจุบันมีผู้ยื่นขอสินเชื่อจนใกล้เต็มกรอบวงเงินโครงการแล้ว โดยข้อมูลตั้งแต่เริ่มโครงการ จนถึงวันที่ 21 กรกฎาคม 2564 ธอส.ได้อนุมัติสินเชื่อโครงการบ้านล้านหลังแล้ว 52,514 ราย เป็นเงิน 39,522.37 ล้านบาท จากวงเงินโครงการรวม 50,000 ล้านบาท ดังนั้น เพื่อเป็นการสนับสนุนให้ประชาชนได้มีที่อยู่อาศัยเป็นของตนเองในราคาและอัตราดอกเบี้ยที่เหมาะสมสอดคล้องกับสถานการณ์ปัจจุบันมากยิ่งขึ้น ครม.จึงเห็นชอบทบทวนมติเดิมโครงการสินเชื่อเพื่อที่อยู่อาศัยแห่งรัฐ (โครงการบ้านล้านหลัง) ตามที่กระทรวงการคลังเสนอ โดยปรับปรุงหลักเกณฑ์และเงื่อนไขของโครงการดังนี้
1.ปรับชื่อเป็นโครงการสินเชื่อเพื่อที่อยู่อาศัยแห่งรัฐ (โครงการบ้านล้านหลัง ระยะที่ 2) พร้อมปรับกรอบรวงเงินโครงการเพิ่มจำนวน 20,000 ล้านบาท ทำให้วงเงินโครงการบ้านล้านหลังรวมทั้งสิ้น 70,000 ล้านบาท
2.ธอส.ไม่กำหนดเกณฑ์รายได้ผู้กู้ เงินงวดผ่อนชำระรายเดือนไม่เกิน 1 ใน 2 ของรายได้สุทธิต่อเดือน จากเดิมที่กำหนด (1)ผู้กู้มีรายได้ต่อเดือนไม่เกิน 25,000 บาท ผ่อนชำระรายเดือนไม่เกิน 1 ใน 2 ของรายได้สุทธิต่อเดือน (2)ผู้กู้มีรายได้ต่อเดือนเกิน 25,000 บาท ผ่อนชำระรายเดือนไม่เกิน 1 ใน 3 ของรายได้สุทธิต่อเดือน
3.ปรับอัตราดอกเบี้ยคงที่ร้อยละ 1.99 ต่อปี เป็นระยะเวลา 4 ปี (จากเดิมดอกเบี้ยคงที่ร้อยละ 3 ต่อปี เป็นระยะเวลา 5 ปี สำหรับผู้กู้ที่มีรายได้ต่อเดือนไม่เกิน 25,000 บาท)
4.ขยายระยะเวลาดำเนินโครงการออกไปจนถึงวันที่ 31 ธันวาคม 2566 หรือจนกว่า ธอส. ให้สินเชื่อจนเต็มวงเงินโครงการ จากเดิมสิ้นสุด 31 ธันวาคม 2564
นอกจากนี้ ครม.ได้อนุมัติงบประมาณรายจ่ายประจำปี จำนวน 700 ล้านบาท เพื่อชดเชยให้ ธอส. สำหรับส่วนต่างระหว่างรายได้ดอกเบี้ยรับตามแผนวิสาหกิจของ ธอส. กับรายได้ดอกเบี้ยรับจากโครงการสินเชื่อเพื่อที่อยู่อาศัยแห่งรัฐ (โครงการบ้านล้านหลัง ระยะที่ 2)
นางสาวรัชดากล่าวเพิ่มเติมว่า ที่ประชุมให้กระทรวงการคลังติดตามการดำเนินโครงการบ้านล้านหลัง ระยะที่ 2 อย่างใกล้ชิด และกำกับดูแลให้ ธอส. พิจารณาอนุมัติสินเชื่อ โดยมุ่งเน้นผู้กู้ที่ยังไม่เคยมีที่อยู่อาศัยมาก่อนเป็นอันดับแรก
..............................
วันพฤหัสบดีที่ 2 มิถุนายน 2565
ธอส. คว้าที่ 1 ผลประเมินการดำเนินงานรัฐวิสาหกิจปี 64 ด้วยคะแนน 4.8697
ธนาคารอาคารสงเคราะห์ คว้าคะแนนประเมินผลการดำเนินงานรัฐวิสาหกิจปี 2564 ด้วยคะแนน 4.8697 สูงสุดในทุกสาขาของรัฐวิสาหกิจทั้ง 51 แห่ง ตามที่สำนักงานคณะกรรมการนโยบายรัฐวิสาหกิจ (สคร.) ประกาศผลคะแนนประเมินผลเมื่อวันที่ 1 มิถุนายน 2565
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า สำนักงานคณะกรรมการนโยบายรัฐวิสาหกิจ (สคร.) ได้ประกาศคะแนนประเมินผลการดำเนินงานรัฐวิสาหกิจ ปี 2564 ตามระบบประเมินผลรัฐวิสาหกิจ State Enterprise Assessment Model : SE-AM ทาง www.sepo.go.th ปรากฏว่า ธอส. ได้รับคะแนนสูงสุดอันดับ 1 จากการประเมินผลการดำเนินงานรัฐวิสาหกิจปี 2564 ด้วยคะแนน 4.8697 สูงสุดในทุกสาขาของรัฐวิสาหกิจทั้ง 51 แห่ง โดยพิจารณาจากผลการดำเนินงาน 3 ด้านหลัก ได้แก่ 1.การดำเนินงานตามนโยบายหรือยุทธศาสตร์ 2.ผลการดำเนินงานของรัฐวิสาหกิจ 3.การบริหารจัดการองค์กรทั้ง 8 ด้าน (Core Business Enablers) ซึ่งธนาคารได้การยกระดับการบริหารจัดการองค์กรทั้งด้านการกำกับดูแลที่ดีและการนำองค์กร ด้านการวางแผนเชิงยุทธศาสตร์ ด้านการบริหารความเสี่ยงและควบคุมภายใน ด้านการมุ่งเน้นผู้มีส่วนได้ส่วนเสียและลูกค้า ด้านการพัฒนาเทคโนโลยีดิจิทัล ด้านการบริหารทุนมนุษย์ ด้านการจัดการความรู้และนวัตกรรม และด้านตรวจสอบภายใน อยู่ในระดับมาตรฐานสากลตามเกณฑ์การประเมินผลรัฐวิสาหกิจ (State Enterprise Assessment Model : SE-AM) และสามารถแสดงประสิทธิผลอย่างเป็นรูปธรรม อาทิ การบริหารจัดการ เพื่อมุ่งสู่การเป็นองค์กรยั่งยืน การจัดทำแผนยุทธศาสตร์ด้วยตนเอง จัดทำแผนบริหารความเสี่ยงสายงานครบกลุ่มงาน/สายงาน การสร้างฐานข้อมูลผู้มีส่วนได้ส่วนเสีย และจัดทำแผนสร้างความสัมพันธ์ต่อผู้มีส่วนได้ส่วนเสียทั้ง 10 กลุ่ม ได้ครบถ้วน นำเทคโนโลยีดิจิทัลมายกระดับการปฏิบัติงาน (Digital Process) ได้ครบถ้วนตามระบบงานธนาคาร สร้าง Digital DNA ให้บุคลากรพร้อมรับต่อการเปลี่ยนแปลง พัฒนานวัตกรรมกระบวนการทำงาน ผลิตภัณฑ์และบริการ ยกระดับธนาคารสู่ Digital Banking นำ Virtual Audit มาใช้ในการตรวจสอบภายใน
“การที่ ธอส. ได้รับคะแนนผลประเมินผลการดำเนินงานรัฐวิสาหกิจ ประจำปี 2564 สูงที่สุดอันดับ 1 ด้วยคะแนนรวม 4.8697 คะแนน จากการประเมินผลการดำเนินงานรัฐวิสาหกิจทั้ง 51 แห่ง สะท้อนให้เห็นถึงการดำเนินการอย่างมีประสิทธิภาพสูงในการทำให้คนไทยมีบ้านตามพันธกิจของ ธอส. ธนาคารขอขอบคุณลูกค้า ผู้ประกอบการ Stakeholder ทุกภาคส่วน ที่ได้ร่วมกับคณะกรรมการธนาคาร ผู้บริหาร พนักงาน และผู้ปฏิบัติงานของ ธอส. ทุกคน ที่ขับเคลื่อนธนาคารอาคารสงเคราะห์ให้ก้าวไปสู่ Sustainable Bank ควบคู่กับการเป็นธนาคารที่ดีที่สุดสำหรับการมีบ้าน”นายฉัตรชัย กล่าว